cyanic-selkie/wikianc huggingface dataset:
เหตุยิงบรีออนนา เทย์เลอร์
บรีออนนา เทย์เลอร์ (Breonna Taylor) เป็นเจ้าหน้าที่การแพทย์ฉุกเฉินประจำสถาบันแพทยศาสตร์ มหาวิทยาลัยหลุยส์วิลล์  ชาวอเมริกันเชื้อสายแอฟริกาอายุ 26 ปี เธอถูกยิงเสียชีวิตโดยเจ้าหน้าที่ตำรวจจากสำนักงานตำรวจหลุยส์วิลล์เมโทร (LMPD) สามนายคือ จอนาธาน แมททิงลี (Jonathan Mattingly), เบรทท์ แฮนคินสัน (Brett Hankison) และ มายเลส คอสโกรฟ (Myles Cosgrove) เมื่อวันที่ 13 มีนาคม 2020 เจ้าหน้าที่ตำรวจนอกเครื่องแบบทั้งสามนายได้ปฏิบัติการตรวจค้นโดยไม่แจ้งก่อน (no-knock warrant) ที่อพาร์ทเมนต์ของเธอในเมืองหลุยส์วิลล์, รัฐเคนทักกี ได้มีการยิงปืนสวนระหว่างแฟนของเทย์เลอร์ ชื่อเคนเนธ วอล์เกอร์ (Walker) กับเจ้าหน้าที่ วอล์กเกอร์ระบุว่าเขาเข้าใจว่าเจ้าหน้าที่ที่เปิดประตูเข้าค้นอพาร์ทเมนต์เป็นผู้บุกรุกจึงยิงปืนออกไปโต้ตอบ เจ้าหน้าที่ตำรวจยิงปืนไปรวมมากกว่า 20 นัด เทย์เลอร์ถูกยิงทั้งหมด 8 ครั้งและเสียชีวิต และนายสิบจอนาธาน แมททิงลี ได้รับบาดเจ็บจากกระสุนปืน นอกจากนั้นยังมีเจ้าหน้าที่ตำรวจหนึ่งนาย และร้อยโทอีหนึ่งนายอยู่ที่ที่เกิดเหตุ
เป้าหมายหลักของการตรวจสอบนี้โดย LMPD คือจามาร์กัส กลอเวอร์ (Jamarcus Glover) และเอเดรียน วอล์เกอร์ (Adrian Walker) ผู้ต้องสงสัยค้าสารต้องห้ามที่ดรักเฮาส์ (drug house) ซึ่งตั้งอยู่ห่างออกไปเกิน 10 mi ก่อนหน้านี้กลอเวอร์เคยมีความสัมพันธ์กับเทย์เลอร์มาก่อน หมายตรวจค้นของเจ้าหน้าที่จึงมีเคหสถานของเทย์เลอร์อยู่ในรายชื่อด้วยเนื่องจากตำรวจต้องสงสัยว่ากลอเวอร์ได้รับห่อที่บรรจุยาเสพติดมาจากอะพาร์ทเมนต์ของเทย์เลอร์ และพบว่ารถยนต์ที่เป็นทะเบียนของเทย์เลอร์นั้นถูกพบจอดที่บ้านของกลอเวอร์ในหลายครั้ง อย่างไรก็ตาม ไม่พบยาเสพติดหรือวัตถุต้องสงสัยในอพาร์ทเมนต์ของเทย์เลอร์แต่อย่างใด
วอล์เกอร์ แฟนของเทย์เลอร์นั้นมีใบอนุญาตครอบครองอาวุธปืน และเป็นผู้ที่เปิดยิงออกไปก่อน ทำให้เจ้าหน้าที่ตำรวจหนึ่งนายได้รับบาดเจ็บ เจ้าหน้าที่จึงยิงปืนตอบโต้กลับไปมากกว่ายี่สิบนัด ในการฟ้องร้องจากการเสียชีวิตของเทย์เลอร์ (wrongful death lawsuit) ที่ทนายความของครอบครัวเทย์เลอร์ฟ้องต่อเจ้าหน้าที่ตำรวจมีระบุว่าเจ้าหน้าที่ตำรวจได้เข้าไปยังเคหสถานของเทย์เลอร์โดยไม่มีการเคาะประตูให้ทราบหรือแจ้งหมายของตรวจค้น, ยิงปืนโดย "ไม่คำนึงถึงคุณค่าความเป็นคนของชีวิตมนุษย์คนหนึ่ง" (with a total disregard for the value of human life)
ภาษาลาว
ภาษาลาว (ລາວ, หรือ ພາສາລາວ, ) เป็นภาษาตระกูลขร้า-ไทของชาวลาว โดยมีผู้พูดในประเทศลาว ซึ่งมีสถานะเป็นภาษาทางการของประชากรประมาณ 7 ล้านคน และในพื้นที่ภาคตะวันออกเฉียงเหนือของประเทศไทยที่มีผู้พูดประมาณ 23 ล้านคน ซึ่งส่วนใหญ่เรียกเป็นภาษาอีสาน ภาษาลาวเป็นภาษากลางของพลเมืองในประเทศลาวที่มีภาษาอื่น ๆ ประมาณ 90 ภาษา โดยภาษาส่วนใหญ่ไม่มีความเกี่ยวโยงกับภาษานี้
ภาษาลาวเป็นภาษาที่มีวรรณยุกต์และแยกหน่วยคำเหมือนกับภาษาตระกูลขร้า-ไทอื่น ๆ และภาษาจีนกับภาษาเวียดนาม ภาษานี้สามารถเข้าใจระหว่างกันกับภาษาไทยและภาษาอีสาน ซึ่งอยู่ในกลุ่มภาษาไทตะวันตกเฉียงใต้เช่นกัน จนถึงขั้นที่ว่าผู้พูดสามารถสื่อสารระหว่างกันได้ ภาษาเหล่านี้เขียนด้วยอักษรที่ต่างกันแต่มีความคล้ายคลึงทางภาษาและก่อให้เกิดความต่อเนื่องของภาษา
ถึงแม้ว่าภาษาลาวยังไม่มีรูปแบบมาตรฐานก็ตาม ในช่วงครึ่งหลังของคริสต์ศตวรรษที่ 20 สำเนียงเวียงจันทน์กลายเป็นรูปแบบมาตรฐานโดยพฤตินัยในประเทศลาว และสำเนียงขอนแก่นกลายเป็นรูปแบบมาตรฐานโดยพฤตินัยในภาคอีสาน
สำเนียงภาษาถิ่น
สำเนียงภาษาถิ่นของภาษาลาวสามารถแบ่งได้ 6 สำเนียงใหญ่ คือ:
ส่วนในประเทศลาว นอกจากสำเนียงถิ่นใหญ่แล้วยังมีสำเนียงแตกออกไปอีกหลายสำเนียงย่อย เช่น ภาษาลาวใต้ถิ่นสาละวัน ภาษาลาวกลางถิ่นสุวรรณเขต สำเนียงย่อยถิ่นเมืองอาดสะพังทอง ถิ่นเมืองจำพอน ภาษาเวียงจันทน์ถิ่นเมืองปากงึม ฯลฯ นอกจากนี้ยังมีผู้พูดภาษาลาวใต้ถิ่นจำปาศักดิ์ในจังหวัดพระวิหาร สตึงแตรง และรัตนคีรีของประเทศกัมพูชาด้วย
ในประเทศไทยจะพบภาษาลาวถิ่นอีสาน หรือถิ่นร้อยแก่นสารสินในฐานะภาษากลาง โดยสื่อส่วนใหญ่จะมาจากภาษาลาวถิ่นนี้
พยัญชนะต้น
พยัญชนะต้นภาษาลาวสำเนียงขอนแก่นมี 20 เสียงดังนี้
สระ
เสียงสระในภาษาลาวซึ่งคล้ายคลึงกับเสียงสระภาษาไทยแบ่งออกเป็น 3 ชนิดคือ สระเดี่ยว สระประสม และสระเกิน สะกดด้วยรูปสระพื้นฐานหนึ่งตัวหรือหลายตัวร่วมกัน
สระเดี่ยว หรือ สระแท้ คือสระที่เกิดจากฐานเพียงฐานเดียว มีทั้งสิ้น 18 เสียง
สระประสม คือสระที่เกิดจากสระเดี่ยวสองเสียงมาประสมกัน เกิดการเลื่อนของลิ้นในระดับสูงลดลงสู่ระดับต่ำ ดังนั้นจึงสามารถเรียกอีกชื่อหนึ่งว่า "สระเลื่อน" มี 3 เสียงดังนี้
เสียงวรรณยุกต์
ภาษาลาวเวียงจันทน์มีระดับเสียงวรรณยุกต์ 6 ระดับ: Low (เอก) Mid (สามัญ) High (ตรี) Rising (จัตวา) High Falling (ใกล้เคียงกับโท) และ Low Falling (โท) ระดับเสียงจะแตกต่างกัน ไปตามชนพื้นเมืองของผู้พูดและที่ตั้งทางภูมิศาสตร์ เช่น ชาวหลวงพระบางจะใช้ ระดับเสียงวรรณยุกต์ 5 ระดับ คือ
ตัวอักษร
ภาษาลาวมีตัวอักษรที่ใช้เขียนอยู่สองแบบ คือ อักษรลาว ใช้เขียนเรื่องคดีทางโลกทั่วไป ปัจจุบันรัฐบาลลาวได้ปรับปรุงอักษรลาวเดิมให้ใช้เป็นอักษรทางการ (ในภาคอีสานของไทยยังคงใช้อยู่บ้างในเอกสารโบราณ เรียกชื่อว่า อักษรไทน้อย)
มังนึส คาลเซิน
สเว็น มังนึส เอิน คาลเซิน (Sven Magnus Øen Carlsen; เกิด 30 พฤศจิกายน ค.ศ. 1990) เป็นนักหมากรุกระดับแกรนด์มาสเตอร์ชาวนอร์เวย์ เขาเคยครองแชมป์โลกหมากรุกสากล 5 สมัย แชมป์โลกหมากรุกสากลประเภทแรพิด 4 สมัย และแชมป์หมากรุก 6 สมัย แชมป์โลกหมากรุกสากลประเภทแรพิดแชมป์โลกหมากรุกสากลประเภทบลิสซ์ คาลเซินครองสถิติระดับเรตติงสูงสุดในการจัดอันดับหมากรุกสากล FIDE ตั้งแต่วันที่ 1 กรกฎาคม ค.ศ. 2011 รองจากแกรี คาสปารอฟ ในผู้ที่ครองคะแนนสูงที่สุดยาวนานที่สุดในโลกด้วยระดับเรตติงสูงสุดของเขาที่ 2882 ซึ่งสูงที่สุดในประวัติศาสตร์ เขายังครองสถิติเล่นหมากรุกโดยไม่แพ้เลยติดต่อกันโดยแข่งกับนักหมากรุกระดับสูงในประเภทคลาสสิกอีกด้วย
คาลเซินได้อันดับหนึ่งในกลุ่ม C ของการแข่งขันหมากรุกคอร์รัส หลังจากที่เขาอายุ 13 ปีไม่นาน และได้รับตำแหน่งแกรนด์มาสเตอร์ในอีกไม่กี่เดือนต่อมา เมื่ออายุ 15 ปี เขาชนะการแข่งขันชิงแชมป์นอร์เวย์หมากรุกสากล และเมื่ออายุ 17 ปี เขาได้เข้าร่วมกลุ่มผู้เข้าแข่งขันระดับสูงแห่งคอร์รัส เขาทำระดับเรตติงได้มากกว่า 2800 เมื่ออายุ 18 ปี ซึ่งอายุน้อยที่สุดในเวลานั้น ใน ค.ศ. 2010 ขณะมีอายุ 19 ปี เขามาถึงอันดับที่ 1 ในการจัดอันดับโลก FIDE ซึ่งถือเป็นบุคคลที่ถึงอันดับที่ 1 ที่มีอายุน้อยที่สุด
คาลเซินกลายเป็นแชมป์หมากรุกโลกใน ค.ศ. 2013 โดยเอาชนะวิศวนาถัน อานันท์ เขาครองตำแหน่งของเขาร่วมกับอานันท์ในปีถัดไปและชนะทั้งแชมป์โลกหมากรุกสากลประเภทแรพิด 2014 และแชมป์โลกหมากรุกสากลประเภทบลิสซ์ กลายเป็นผู้เล่นคนแรกที่คว้าแชมป์ทั้งสามรายการพร้อมกัน และเกิดขึ้นอีกครั้งใน ค.ศ. 2019 และ 2022 เขาครอบครองตำแหน่งแชมป์โลกหมากรุกสากลประเภทคลาสสิกร่วมกับเซอร์เกย์ คาร์ยากิน ใน ค.ศ. 2016, ฟาบีอาโน การูอานา ใน ค.ศ. 2018 และยาน เนปอมนียชต์ชิย ใน ค.ศ. 2021 คาลเซินปฏิเสธที่จะแข่งขันเพื่อรักษาตำแหน่งแชมป์โลกต่อกับเนปอมนียชต์ชิยใน ค.ศ. 2023
วงศ์ปลานกขุนทอง
มีรูปร่างโดยรวม คือ ลำตัวค่อนข้างยาว แบนข้าง ริมฝีปากหนา สามารถยืดหดได้ กระดูกพรีแม็คซิลลารี เพดิเคิลส์เจริญดี โดยปกติมีฟันแบบฟันเขี้ยวแหลม หรือฟันตัดเพียงแถวเดียว ฟันที่หลอดคอมีขนาดใหญ่พัฒนาดี ไม่มีฟันบนกระดูกโวเมอร์และกระดูกพาลาติน เกล็ดที่ปกคลุมลำตัวมีขนาดใหญ่เป็นแบบขอบเรียบ เส้นข้างลำตัวอาจขาดตอนหรือสมบูรณ์ เป็นปลาที่มีสีสันสดใสสวยงาม รูปร่างลำตัวมีหลายรูปแบบ อาศัยอยู่ในแนวปะการัง หรือกองหินใต้น้ำ
มีขนาดรูปร่างแตกต่างหลากหลายกันมาก ตั้งแต่มีความยาวเพียง 20 เซนติเมตร ไปจนถึงเกือบ 3 เมตร ในปลานกขุนทองหัวโหนก (Cheilinus undulatus) ซึ่งเป็นชนิดที่มีขนาดใหญ่ที่สุดในวงศ์นี้ และจัดเป็นปลากระดูกแข็งที่มีขนาดใหญ่ที่สุดชนิดหนึ่งที่พบได้ในแนวปะการัง
มี 81 สกุล พบมากกว่า 600 ชนิด นอกจากปลานกขุนทองหัวโหนกแล้ว ยังมีชนิดอื่น ๆ ที่รู้จักกันดี อาทิ ปลานกขุนทอง (Halichoeres kallochroma) เป็นต้น
กลุ่มย่อย และ เผ่า
Cheilines
Hypsigenyines
Julidines
Labrichthyines
Labrines
Pseudocheilines
Pseudolabrines
Scarines
สกุล
Acantholabrus
Achoerodus
Ammolabrus
Anampses
Anchichoerops
Austrolabrus
Bodianus
Centrolabrus
Cheilinus
Choerodon
Cirrhilabrus
Clepticus
Conniella
Coris
Ctenolabrus
Cymolutes
Decodon
Diproctacanthus
Doratonotus
Dotalabrus
Epibulus
Eupetrichthys
Frontilabrus
Gomphosus
Halichoeres
Hemigymnus
Hologymnosus
Iniistius
Labrichthys
Labroides
Labropsis
Labrus
Lachnolaimus
Larabicus
Leptojulis
Macropharyngodon
Minilabrus
Notolabrus
Novaculichthys
Novaculoides
Novaculops
Oxycheilinus
Oxyjulis
Paracheilinus
Parajulis
Pictilabrus
Pseudocheilinops
Pseudocheilinus
Pseudocoris
Pseudodax
Pseudojuloides
Pseudolabrus
Pteragogus
Sagittalarva
Stethojulis
Suezichthys
Symphodus
Tautoga
Tautogolabrus
Terelabrus
Wetmorella
Xenojulis
Xiphocheilus
Xyrichtys
แฟนเดย์..แฟนกันแค่วันเดียว
แฟนเดย์..แฟนกันแค่วันเดียว เป็นภาพยนตร์ไทยแนวโรแมนติก-ดราม่า และเป็นภาพยนตร์เรื่องแรกของจีดีเอช ห้าห้าเก้า ผลิตโดยจอกว้างฟิล์ม กำกับโดยบรรจง ปิสัญธนะกูล นำแสดงโดยฉันทวิชช์ ธนะเสวี และ นิษฐา จิรยั่งยืน กำหนดออกฉายในวันที่ 1 กันยายน พ.ศ. 2559
เทคนิคงานสร้าง
ถ่ายทำด้วยกล้อง ARRI ALEXA MINI 4K บันทึกเสียง sync sound on location
การออกฉายและรายได้
จีดีเอช จัดแถลงข่าวภาพยนตร์ "แฟนเดย์..แฟนกันแค่วันเดียว" เมื่อวันที่ 5 สิงหาคม 2559 ณ ควอเทียร์ ซีเนอาร์ต ศูนย์การค้าเอ็มควอเทียร์ และจัดฉายรอบสื่อมวลชนในวันที่ 29 สิงหาคม 2559 ณ พารากอนซีนีเพล็กซ์ ศูนย์การค้าสยามพารากอน
แฟนเดย์..แฟนกันแค่วันเดียว ฉายวันแรกสามารถทำรายได้ 8.28 ล้านบาท เมื่อสิ้นสัปดาห์แรก ติดอันดับ 1 ของบอกซ์ออฟฟิสประเทศไทย มีรายได้ 63.66 ล้านบาท เมื่อสิ้นสัปดาห์ที่สอง ยังคงติดอันดับ 1 ของบอกซ์ออฟฟิสประเทศไทย ทำรายได้รวมทั้งสิ้น 95.08 ล้านบาท จนกระทั่งเมื่อสิ้นสัปดาห์ที่สาม ตกมาอยู่อันดับ 2 ของบอกซ์ออฟฟิสประเทศไทย ทำรายได้รวม 105.35 ล้านบาท และเมื่อสิ้นสัปดาห์ที่สี่ ตกมาอยู่อันดับ 6 ของบอกซ์ออฟฟิสประเทศไทย ทำรายได้รวม 111 ล้านบาท ถือเป็นภาพยนตร์ไทยที่ทำรายได้เป็นอันดับ 2 ประจำปี 2559 รองจาก หลวงพี่แจ๊ส 4G
ยูริพิดีส
ยูริพิดีส (Euripides; Εὐριπίδης; ) (ราว 480 – 406 ก่อนค.ศ.) เป็นนักประพันธ์บทละครโศกนาฏกรรมของนครเอเธนส์ในยุคคลาสสิค และเป็น 1 ใน 3 นาฏศิลปินในสาขาโศกนาฏกรรมที่มีชื่อเสียงที่สุดของกรีซโบราณ ร่วมกับเอสคีลัส (Aeschylus) และซอโฟคลีส (Sophocles) นักประวัติศาสตร์สมัยโบราณเชื่อว่ายูริพิดีสเขียนบทละครทั้งหมด 92 ถึง 95 เรื่อง (ซูดาเชื่อว่าท่านประพันธ์ไว้ไม่เกิน 92 เรื่อง) โดยมีเหลือรอดมาในปัจจุบัน 18 หรือ 19 เรื่อง ในสภาพเนื้อหาครบถ้วน และมีบางเรื่องนอกเหนือจากนี้มี่หลงเหลือมาเป็นเพียงบางส่วน ในบรรดานาฏศิลปินของเอเธนส์โบราณ ยุริพิดีสมีงานหลงเหลือมาถึงเรามากที่สุด ส่วนหนึ่งเพราะความนิยมในงานของเอสคีลัส และของซอโฟคลีสลดต่ำลง ในขณะที่ความนิยมในงานของท่านเพิ่มมากขึ้น งานของยูริพิดีสกลายเป็นฐานรากที่สำคัญยิ่งในวรรณคดีศึกษาในสังคมกรีซสมัยเฮลเลนิสติก ร่วมกับงานของโฮเมอร์, ดีมอสเธนีส และเมแนนเดอร์
ยูริพิดีสสร้างนวัตกรรมทางการละครหลายอย่างที่มีอิทธิพลต่อการละครมาจนยุคสมัยใหม่ โดยเฉพาะอย่างยิ่งการนำเสนอตัวละครฮีโร่ หรือวีรบุรุษตามเทพปกรณัมแต่ดั้งเดิม ในฐานะคนธรรมดาที่อยู่ในเหตุการณ์พิเศษหรือลำบาก ทำให้เกิดการตีความใหม่ได้หลายรูปแบบ ยูริพิดีสได้รับการขนานนามว่าเป็นกวีที่เข้าถึงโศกนาฏกรรมมากที่สุด เนื่องจากท่านพุ่งโฟกัสไปที่ความรู้สึกนึกคิด และมูลเหตุจูงใจของตัวละครในแบบที่ไม่มีใครพบเห็นมาก่อน นำไปสู่สร้างตัวละครชายหญิงที่ต้องมาทำลายกันและกัน ด้วยความเข้มข้นของความรักและความชิงชังในหัวใจของตน อันเป็นต้นแบบที่นาฏศิลปินผู้ยิ่งใหญ่ในสมัยต่อๆมาเดินตาม ไม่ว่าเช็คสเปียร์ หรือราซีน (Racine)
นักประพันธ์ในเอเธนส์สมัยโบราณล้วนแต่มีชาติกำเนิดสูง แต่ยูริพิดีสต่างกับนักประพันธ์เหล่านั้นเพราะท่านมักแสดงความเห็นอกเห็นใจผู้ที่ด้อยโอกาส หรือตกเป็นเหยื่อสังคมในทุกรูปแบบ รวมไปถึงพวกผู้หญิง เนื้อหาบทละครของยูริพิดีสจึงมักจะช็อคคนดูที่ส่วนใหญ่เป็นพลเมืองเพศชาย และมีทัศนะคติไปในทางอนุรักษ์นิยม ผู้ที่มีชีวิตอยู่ร่วมสมัยกับยูริพิดีสมักจะจัดให้ท่านรวมไปเป็นพวกเดียวกับโสเครตีส ในฐานะผู้นำของความเสื่อมทางปัญญา (decadent intellectualism) และทั้งคู่มักจะถูกล้อเลียนโดยกวี และนักแต่งบทละครแนวตลกขบขันอยู่เสมอ ดังที่งานของอริสโตฟาเนสแสดงให้เห็น แต่ในขณะที่โสเครตีสต้องคดีและต่อมาถูกตัดสินประหารชีวิตในข้อหาชักนำประเทศไปในทางชั่ว ยูริพิดีสเลือกจากเนรเทศตัวเองไปจากเอเธนส์ในวัยชรา และไปเสียชีวิตที่นครเพลลา ราชอาณาจักรมาเกโดนีอา ตามคำเชิญของพระเจ้าอาร์คีเลอัสซึ่งนิยมชมชอบศิลปิน
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 รอบคัดเลือก กลุ่ม 1
กลุ่ม 1 ของ การแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 รอบคัดเลือก ประกอบไปด้วยหกทีม: เช็กเกีย, โครเอเชีย, กรีซ, มอลโดวา, เบลารุส และ ซานมารีโน. องค์ประกอบของเก้ากลุ่มใน รอบคัดเลือกรอบแบ่งกลุ่ม จะถูกตัดสินโดยการจับสลากในวันที่ 26 มกราคม พ.ศ. 2560. กับทีมที่ถูดจัดวางสอดคล้องกับพวกเขา การจัดอันดับค่าสัมประสิทธิ์.
กลุ่มนี้คือลงเล่นในรูปแบบพบกันหมดเหย้าและเยือนระหว่างวันที่ 7 มิถุนายน พ.ศ. 2560 และ 16 ตุลาคม พ.ศ. 2561. ชนะเลิศของกลุ่มจะได้สิทธิ์เข้ารอบโดยตรงสำหรับ รอบสุดท้าย, ในขณะที่ทีมรองชนะเลิศของแต่ละกลุ่มจะได้ผ่านเข้าสู่ รอบเพลย์ออฟ ถ้าพวกเขาเป็น หนึ่งในสี่ทีมรองชนะเลิศจากกลุ่มทั้งหมดเก้ากลุ่ม (ไม่ได้นับผลการแข่งขันในนัดที่พบกับทีมอันดับที่หก).
นัด
เวลาคือ CET/CEST.
จินตหรา พูนลาภ
จินตหรา พูนลาภ มีชื่อจริงว่า จินตหรา กวีสุนทรกุล (นามเดิม ทองใบ จันทร์เหลือง, เกิด 6 มีนาคม พ.ศ. 2512) ชื่อเล่น จิน มีเอกลักษณ์ประจำตัวคือผมบ๊อบหน้าม้า และการที่เธอรักษาหุ่นได้ดี จึงได้ฉายาว่า “นักร้องสาวสองพันปีผมบ๊อบหน้าม้าขาลำเทียน” นักร้องลูกทุ่งหมอลำหญิงชาวไทย เจ้าของฉายา "นักร้องลูกทุ่งหมอลำสาวเสียงพิณ" และ "ราชินีลูกทุ่งหมอลำ" คนแรกของประเทศไทย
ตลอดระยะเวลาในวงการเกือบ 40 ปี เธอมีผลงานเพลงที่มีชื่อเสียงมากมาย อาทิเช่น ถูกหลอกออกโรงเรียน (2530), พลังรัก (2532), เจ้าบ่าวหาย (2536), รักโผล่โสนแย้ม (2540), ผู้หนีช้ำ (2541), น้ำตาสาววาริน (2542), รักสลายดอกฝ้ายบาน (2541), แตงโมจินตหรา (2544), มาทำไม (Feat. ธงไชย แมคอินไตย์) (2545), เต่างอย (2562) ฯลฯ และได้รับรางวัลศิลปินมรดกอีสาน สาขาศิลปะการแสดงลูกทุ่งหมอลำ ประจำปีพุทธศักราช 2562
เธอเกิดที่บ้านจานทุ่ง ตำบลสิงห์โคก อำเภอเกษตรวิสัย จังหวัดร้อยเอ็ด เริ่มร้องเพลงตั้งแต่ยังเด็ก หลังจากการประกวดร้องเพลงก็ได้รับการชักชวนจากชาย สีบัวเลิศ ให้เข้าเป็นศิลปินสังกัดจีเอ็มเอ็ม แกรมมี่ เธอออกอัลบั้มชุดแรกใน พ.ศ. 2530 ชื่อชุด ถูกหลอกออกโรงเรียน
ในปี พ.ศ. 2545 เธอได้รับความนิยมอย่างสูงสุดในการร่วมงานกับธงไชย แมคอินไตย์ ในเพลง "แฟนจ๋า" และ "มาทำไม" ใน พ.ศ. 2550 ค่ายมาสเตอร์เทปปิดตัวลง ได้ย้ายเข้าอาร์สยาม และออกอัลบั้มเดี่ยวทั้งหมด 9 อัลบั้ม ก่อนที่จะหมดสัญญาลง เมื่อปี พ.ศ. 2560 หลังจากนั้น เธอจึงมาเป็นศิลปินอิสระ และประสบความสำเร็จเป็นที่นิยมอีกครั้งในเดือนมกราคม พ.ศ. 2561 จากซิงเกิ้ลเพลง เต่างอย
ประวัติ
จินตหรา พูนลาภ มีชื่อเกิดว่าทองใบ จันทร์เหลือง (ต่อมาได้เปลี่ยนชื่อจริงเป็นจินตหรา จันทร์เหลือง, จินตหรา กวีสุนทรกุล ตามลำดับ) มีชื่อเล่นว่า ใบ (คนที่บ้านเกิดเรียก), จิน เธอเกิด วันพฤหัสบดี ที่ 6 มีนาคม พ.ศ. 2512 แต่จินบอกว่าตนเองเกิด วันศุกร์ ที่ 12 มีนาคม พ.ศ. 2514 เพราะตอนเธอเกิดได้เขียนวันเกิดไว้ที่ขื่อบ้านพอรื้อบ้านเพื่อสร้างใหม่วันเกิดที่แท้จริงก็หายไป จึงไม่ทราบว่าวันเกิดที่แท้จริงคือวันไหนกันแน่ เป็นลูกคนที่ 4 จากทั้งหมด 5 คนของประไพร (ชื่อเดิม : อุทัย) ซึ่งบรรพบุรุษได้อพยพมาจากประเทศลาว และจันทร์ จันทร์เหลือง (สกุลเดิม พูนลาภ) คนเกษตรวิสัย จังหวัดร้อยเอ็ด ครอบครัวประกอบอาชีพเกษตรกรรม เมื่อสำเร็จการศึกษาชั้นประถมศึกษาปีที่ 6 เมื่อปี พ.ศ. 2526 เธอจึงได้ไปอยู่กับคณะหมอลำเมขลาลำเพลิน และได้เริ่มประกวดร้องเพลง โดยการชักชวนของเพื่อน หลังจากการประกวดร้องเพลงที่จังหวัดขอนแก่น ได้รับการติดต่อจาก "เฮียยิ้ง" ชาย สีบัวเลิศ นักจัดรายการวิทยุเพลงลูกทุ่ง เข้าบันทึกเสียงเป็นนักร้องลูกทุ่งคนแรกของค่ายแกรมมี่
เข้าสู่การเป็นนักร้อง
เธอมีผลงานเพลงชุดแรกก่อนเข้าจีเอ็มเอ็ม แกรมมี่ คืออัลบั้ม ชุด สาวจินตรา เมื่อปี พ.ศ. 2529 โดยเป็นการลงทุนด้วยตนเอง แต่ยังไม่ประสบความสำเร็จ ซึ่งเมื่ออายุ 16-18 ปี พ.ศ. 2530 ได้ออกภายใต้สังกัดค่ายจีเอ็มเอ็ม แกรมมี่คือชุด "ถูกหลอกออกโรงเรียน" เป็นผลงานเพลงที่แต่งโดยสรเพชร ภิญโญ ผู้ที่แต่งเพลง "น้ำตาเมียซาอุ" ของ พิมพา พรศิริ ที่โด่งดังในขณะนั้นและเป็นผู้ตั้งชื่อให้ว่า จินตหรา พูนลาภ ซึ่งเป็นชื่อจริงของเธอที่ว่า จินตหรา ซึ่งพ่อประไพรได้พาไปเปลี่ยนชื่อในขณะที่เธอกำลังศึกษาอยู่ชั้นประถมศึกษาปีที่ 6 จากทองใบเป็นจินตหรา และชื่อตนเองจากอุทัยเป็นประไพร ประกอบกับช่วงนั้นจินตหรา สุขพัฒน์ กำลังดังจึงเลือกใช้ชื่อ จินตหรา ส่วนนามสกุลจริง คือ จันทร์เหลือง แต่นามสกุลที่ใช้ในวงการ คือ พูนลาภ ด้วยเหตุที่ว่านามสกุลนี้มีความหมายเป็นมงคล ซึ่งเป็นนามสกุลของแม่จันทร์ก่อนสมรสกับพ่อประไพร และก็หย่าร้างกันภายหลัง จินตหราจึงพาแม่มาอยู่ด้วยที่กรุงเทพมหานคร และพ่อก็แต่งงานใหม่กับเพื่อนสมัยเรียนของจินตหรา ตามจริงคำว่า พูน สกุลด้วย ล (พูลลาภ) แต่ใช้ น เนื่องจากเขียนผิด จากนั้นเป็นต้นมาชื่อ จินตหรา พูนลาภ ก็ได้เป็นที่รู้จักมาจนถึงปัจจุบัน โดยได้รับการสนับสนุนจากปรีชา ทรัพย์โสภา นักจัดรายการวิทยุ
วงการเพลง
ผลงานชุดแรก "ถูกหลอกออกโรงเรียน" ประสบความสำเร็จเป็นอย่างมาก ทำยอดขายได้ 8 แสนตลับ ถือเป็นการแจ้งเกิดในนามศิลปินลูกทุ่งเบอร์แรกของค่ายแกรมมี่ได้ดีทีเดียว หลังจากนั้น ปีเดียวกันก็ได้ออกอัลบั้มชุดที่ 2 ตามมา ชื่อชุด "วานเพื่อนเขียนจดหมาย" อัลบั้มชุดนี้ประสบความสำเร็จตามมาอีกครั้ง ทำยอดขายได้ 1 ล้านตลับ
งานเพลงของจินตหราในยุคแรก เป็นแนวเพลงลูกทุ่งภาคกลางและลูกทุ่งอีสาน แต่หลังจากชุดที่ 6 ก็ได้เริ่มออกแนวเพลงหมอลำแบบเต็มชุด ชื่อชุด "พลังรัก" เป็นผลงานการประพันธ์ของอาจารย์ "คำเกิ่ง ทองจันทร์" ผู้ปั้นนักร้องหมอลำชื่อดังทางภาคอีสาน และได้พิมพ์ใจ เพชรพลาญชัย นักร้องหมอลำชื่อดังเป็นครูสอนการร้องลำให้
หลังจากที่ปล่อยอัลชุดที่ 6 ออกมาก็ได้ก็ได้กระแสตอบรับที่ดีพอสมควร มียอดขายถล่มทลาย
โดยมีการคาดหมายว่าอัลบั้มชุดนี้น่าจะทำยอดขายสูงถึง 2 ถึง 3 ล้านตลับ
จากกระแสตอบรับที่ไปได้ดีในแนวเพลงหมอลำ หลังจากนั้น ก็ได้มีการออกแนวเพลงหมอลำควบคู่กับลูกทุ่งภาคกลาง,ลูกทุ่งอีสาน ตามมาในชุดต่อ ๆ ไป
จินตหราได้รับความนิยมตลอดเรื่อยๆมา จนกระทั่งปี พ.ศ. 2534 ชุดที่ 10 ขอเป็นคนสุดท้าย งานประพันธ์ของ เฉลิมพล มาลาคำ อัลบั้มชุดนี้ทางค่ายเปลี่ยนภาพลักษ์ให้เธอใหม่ โดยการสวมใส่วิกผมยาว แต่ภายหลังแฟนเพลงหลายคนกลับจำเธอไม่ได้ ประกอบกับปีเดียวกันปีนั่น มีนักร้องหมอลำสาวน้องใหม่มาแรงอย่าง ฮันนี่ ศรีอีสาน ผุดขึ้นมาในวงการ ทำให้อัลบั้มชุดที่ 10 ขอเป็นคนสุดท้าย ไม่ค่อยประสบความสำเร็จเท่าไหร่นัก แต่ภายหลังจินตหราก็กลับมาโด่งดังอีกครั้ง กับผลงานอัลบั้มชุดที่ 13 คอยรักต่างแดน เป็นผลงานการประพันธ์โดยอาจารย์ "สุพรรณ ชื่นชม" นักแต่งเพลงชื่อดังจาก สาวติ๋มยิ้มบ่หวาน สายตาพิฆาต ของพิมพ์ใจ เพชรพลาญชัย โบว์รักสีดำ ของศิริพร อำไพพงษ์ เป็นต้น
หลังชุดที่ 16 ชาย สีบัวเลิศ ผู้ปั้นจินตหรา พูนลาภให้โด่งดัง ได้แยกตัวออกจากค่ายแกรมมี่ มาเปิดเป็นค่ายมาสเตอร์เทป โดยได้จินตหรา พูนลาภเป็นศิลปินเบอร์หนึ่งของค่าย แต่ยังคงให้ทางแกรมมี่ (แกรมมี่ โกลด์) ทำการตลาดให้ต่อไป โดยระหว่างที่เธอเป็นศิลปินสังกัดมาสเตอร์เทปก็มีผลงานเป็นที่รู้จักมากมายนับไม่ถ้วน อาทิ สิ้นหวังที่วังตะไคร้, สงสารหัวใจ, แอบรักหนุ่มยาม, ขอรักฝ่ายเดียว, อ้อนพ่อซื้อมอเตอร์ไซค์, คอยพี่ที่มออีแดง, รอพี่ที่ บขส., รักโผล่โสนแย้ม, รักสลายดอกฝ้ายบาน, ผู้หนีช้ำ, ห่วงพี่ที่คูเวต, น้ำตาสาววาริน เป็นต้น
โดยใช้ชื่อนำหน้าอัลบั้มว่า "ลูกทุ่งสะออน" และ "หมอลำสะออน" ผลิตใน รูปแบบ วีซีดี ซีดี และเทปเสียง ("สะออน" ในภาษาอีสานแปลว่า "สนุกสนาน")
จินตหรา พูนลาภได้รับความนิยมอย่างสูงสุดในการร่วมงานกับธงไชย แมคอินไตย์ ในเพลง "แฟนจ๋า" และ "มาทำไม" และในปี พ.ศ. 2547 ได้ร่วมแสดงบนเวทีเอ็มทีวี เอเชีย อวอร์ดส ที่สิงคโปร์ กับธงไชย แมคอินไตย์, แคทรียา อิงลิช และนัท มีเรีย
ในเดือนกรกฎาคม พ.ศ. 2550 จินตหรา พูนลาภ ได้เซ็นสัญญากับค่ายใหม่อาร์สยาม ในสังกัดอาร์เอส หลังจากที่ค่ายเดิมคือมาสเตอร์เทปปิดตัวลง ต่อมาได้หมดสัญญากับค่ายอาร์สยามในปี พ.ศ. 2560 และหลังจากนั้นจึงเป็นศิลปินอิสระ
ชีวิตส่วนตัวจินตหรา พูนลาภ ใช้ชีวิตคู่ร่วมกับกอบกิตติ กวีสุนทรกุล หรือ "จังโก้ 1" นักประพันธ์เพลงสังกัดค่ายเพลงพันธมิตร และผู้จัดการวงของจินตหราเอง ตั้งแต่อายุ 16 ปี โดยเธอได้จดทะเบียนสมรสกับกอบกิตติ รวมถึงใช้คำนำหน้า "นาง" และนามสกุลของสามีในทะเบียนบ้านและบัตรประชาชน
จินตหราสำเร็จการศึกษาระดับปริญญาตรี สาขารัฐประศาสนศาสตร์ คณะมนุษยศาสตร์และสังคมศาสตร์ มหาวิทยาลัยราชภัฏสวนสุนันทา ในปี พ.ศ. 2550 และได้รับปริญญาศิลปศาสตรบัณฑิต (กิตติมศักดิ์) โปรแกรมวิชานาฏศิลป์และการละคร จากมหาวิทยาลัยราชภัฏร้อยเอ็ด ในปี พ.ศ. 2547
ในปี พุทธศักราช 2562 จินตหรา พูนลาภ ได้รับการยกย่องเชิดชูเกียรติเป็นศิลปินมรดกอีสาน สาขาศิลปะการแสดงลูกทุ่งหมอลำ
อีสานตลาดแตก (2555)
อัลบั้มพิเศษ อีสานตลาดแตก เป็นอัลบั้มพิเศษ กับการรวมเพลงใหม่ล่าสุด มารวมอยู่ที่นี่ โดยศิลปินเลือดอีสาน จากค่าย อาร์ สยาม ร่วมกับ แมน มณีวรรณ อาร์สยาม, เอ๋ พจนา อาร์สยาม, ปอ ปริชาต อาร์สยาม, ผา ชนะไดย์ อาร์สยาม, ตั้ม ต้องรัก อาร์สยาม และ เบนซ์ มารุต อาร์สยาม
The Man City Lion Project ชาย เมืองสิงห์ (2558)
เป็นอัลบั้มที่นำเพลงเก่าของ ชาย เมืองสิงห์ มาขับร้องใหม่โดยศิลปินลูกทุ่งจากค่าย อาร์สยาม กว่า 18 ชีวิต
ละครโทรทัศน์
ละครโทรทัศน์ทั้งหมดด้านล่างนี้ออกอากาศทาง ช่อง 7 เอชดี
ละครโทรทัศน์ทั้งหมดด้านล่างนี้ออกอากาศทาง ช่องวัน 31
จอน วอตส์
ผลตอบรับ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 5 เรื่องของ จอน วอตส์ 0–59% คำวิจารณ์ที่นักวิจารณ์ไม่ชอบ 16px 60–100%% คำวิจารณ์ที่นักวิจารณ์ชอบ สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก $ ดอลลาร์สหรัฐ
ฮวาซ็องไอบีเคอัลทอส
ฮวาซ็องไอบีเคอัลทอส (화성 IBK기업은행 알토스; Hwaseong IBK Altos) เป็นทีมวอลเลย์บอลหญิงระดับอาชีพของประเทศเกาหลี ได้รับการก่อตั้งขึ้นในปี ค.ศ. 2011 ทีมนี้ตั้งอยู่ ณ เมืองซูว็อนและเป็นสมาชิกของสหพันธ์วอลเลย์บอลเกาหลี (KOVO) โดยมีสนามเหย้าของสโมสรแห่งนี้คือ ฮวาซ็องยิมเนเซียม ในซูว็อน
ผู้เล่นชุดปัจจุบัน
รายชื่อผู้เล่นฤดูกาล 2021–2022
จี้ซื่อ
พิธีเซ่นไหว้ (แบบจีน) ประเพณีการประกอบพิธีกรรมบูชาในศาสนาชาวบ้านจีนและลัทธิเต๋านั้นวิวัฒนาการมาจาก "บูชายัญ" ของจีนโบราณ ซึ่งหมายถึงการบวงสรวงเครื่องเซ่นไหว้ต่าง ๆ เช่น ธูป เทียน สุรา น้ำ เนื้อสัตว์ ผัก ผลไม้ ผ้า และหยก (ในแบบธรรมเนียมปฏิบัติของเครื่องสังเวยแบบลัทธิขงจื๊อแบบดั้งเดิม) โดยการอุทิศถวายหรือสวดมนต์ต่อเทพเจ้า นักพรต หรือบรรพชน ซึ่งในปัจจุบันการบวงสรวงสังเวยโดยเครื่องเซ่นสังเวยของสมัยใหม่จะไม่มีพิธีการที่มีลักษณะการบูชาในสมัยโบราณ เช่น การบูชายัญและการสังเวยบางประการเป็นต้น
ในฐานะที่เป็นส่วนหนึ่งของการผสมผสานวัฒนธรรม การบวงสรวงบูชาในวัฒนธรรมลัทธิขงจื๊อไม่เพียงแต่มีแง่มุมทางศาสนาเท่านั้น แต่ยังมีความหมายคือการระลึกถึงคุณงามความดีและคุณธรรมของสิ่งที่สักการะบูชาอีกด้วย โดยมักจะให้ความสำคัญที่สุดแด่บรรพชนที่ที่ล่วงลับแล้วสูงสุด
คำสมาส
คำสมาส เป็นคำที่เกิดจากการรวมคำสองคำซึ่งต่างก็เป็นคำบาลีหรือสันสกฤตเข้าเป็นคำเดียวกัน โดยการนำมาเรียงต่อกัน ไม่ได้มีการดัดแปลงรูปอักษร มีการออกเสียง อะ อิ อุ ระหว่างคำ เช่น ประวัติ+ศาสตร์ → ประวัติศาสตร์
ยาน เนปอมนียชต์ชิย
ยาน อเล็กซันโดรวิช เนปอมนียชต์ชิย ( Ян Алекса́ндрович Непо́мнящий ; เกิด 14 กรกฎาคม พ.ศ. 2533) เป็นนักหมากรุกระดับแกรนด์มาสเตอร์ชาวรัสเซีย
เนปอมนียชต์ชิย ชนะการแข่งขันประจำปี ค.ศ. 2010 และ 2020 รัสเซียนซุปเปอร์ไฟนอลและการแข่งขันยูโรเปียนเดี่ยว 2010 เขาชนะรางวัล ทัลเมมโมเรียล 2016 การแข่งขันทั้งปี 2008 และ 2015 ในงานแอโรฟลอตโอเพน เขาชนะการแข่งขันชิงแชมป์โลกทีมหมากรุกสากล ในฐานะสมาชิกทีมของรัสเซียในอันทัลยา (2013) และอัสตานา (2019) เนปอมนียชต์ชิยชนะงานแข่งขันชิงแชมป์ยุโรปทีมหมากรุกสากล 2015 ที่เมืองเรย์ยาวิกกับทีมรัสเซีย ในเดือนตุลาคม 2016 เขาได้รับรางวัลเหรียญเงิน 2 เหรียญในการแข่งขันชิงแชมป์โลกหมากรุกสากลประเภทแรพิดและเหรียญเงินอีก 1 เหรียญจากการแข่งขันชิงแชมป์โลกหมากรุกสากลประเภทบลิสซ์
ในเดือนธันวาคม ปี ค.ศ. 2019 เขาได้รับเลือกจากงานแข่งขันแคนดิเดตทัวนาเมนต์ 2020–2021 โดยได้อันดับ 2 ในงานฟิเดแกรนด์พริกซ์ 2019 และเขาชนะงานแคนดิเดตทัวร์นาเมนต์ 2021 จึงนำไปสู่การเป็นผู้ท้าชิงแชมป์โลกหมากรุกสากลประจำปี ค.ศ. 2021 แต่พ่ายแพ้ให้กับมังนึส คาลเซิน เขาชนะงานแคนดิเดตทัวร์นาเมนต์อีกครั้งในปี ค.ศ. 2023 แต่เขาพ่ายแพ้อีกครั้งกับติงลี่เหริน เนปอมนียชต์ชิยอยู่ที่อันดับ 4 ในการจัดอันดับหมากรุกสากลประเภทคลาสสิก รองลงมาจากติงลี่เหริน
เผ่ากาด
เผ่ากาด เป็น 1 ในบรรดา 12 เผ่าของอิสราเอล ตามบันทึกในคัมภีร์ไบเบิลภาคพันธสัญญาเดิม ในหมวดเบญจบรรณ และตามคัมภีร์โทราห์ในศาสนายูดาห์ กาด เป็นชื่อของบุตรชายคนที่ 7 ของยาโคบ หรือ อิสราเอล ซึ่งเกิดกับ นางศิลปาห์ สาวใช้ของนางเลอาห์
กำเนิดกาด
เหตุที่ได้ชื่อว่า กาด เนื่องด้วยเมื่อนางศิลปาห์ตั้งครรภ์และมีบุตรชายให้แก่ยาโคบ นางเลอาห์จึงกล่าวว่า "โชคดีจริง ๆ" กาด จึงมาจากคำภาษาฮีบรู ที่แปลว่า โชคดี
คำพยากรณ์ของยาโคบที่มีต่อกาด
ก่อนยาโคบจะสิ้นใจ ท่านได้เรียกบรรดาบุตรของท่านมา เพื่อบอกเหตุอันจะเกิดภายหน้าแก่บุตรของท่าน คำพยากรณ์ของยาโคบที่มีต่อกาด มีดังนี้
"...ฝ่ายกาดนั้น จะมีพวกปล้น ไล่ปล้นเขา แต่เขาจะกลับไล่ปล้นติดส้นพวกนั้น..."
คำอวยพรของโมเสสแก่เผ่ากาด
ก่อนโมเสสจะสิ้นชีวิต พระเจ้าได้ทรงเรียกท่านขึ้นไปยังภูเขาอาบาริม แผ่นดินโมอับ ตรงข้ามเมืองเยรีโค นั้น ที่นั่น โมเสสได้กล่าวอวยพระแก่ชนเผ่าต่าง ๆ ของอิสราเอล โดยบทอวยพรแก่เผ่ากาด เป็นดังนี้
"...สาธุการแด่พระองค์ผู้ทรงขยายกาด กาดหมอบอยู่เหมือนกับสิงห์ เขาทึ้งแขนและกระหม่อมบนศีรษะ เขาเลือกแผ่นดินที่ดีที่สุดเป็นของตน เพราะส่วนของผู้บังคับบัญชาได้มีเก็บไว้ที่นั่นแล้ว และเขามาถึงหัวหน้าของชาตินี้ เขาได้กระทำตามความชอบธรรมของพระเจ้า และตามกฎหมายซึ่งมีต่ออิสราเอล"
รายชื่อศิลปินแนวยูโรแดนซ์
หน้านี้เป็นหน้ารวมรวบ รายชื่อศิลปินแนวยูโรแดนซ์แนวเพลงประเภทหนึ่งของดนตรีแด๊นส์
กลุ่มดนตรียูโรแดนซ์แบ่งตามสัญชาติ
ประเทศโรมาเนีย
Major groups
Minor groups/singers (Teenage Dance)
โบนส์
บริษัทโบนส์ เป็นสตูดิโอแอนิเมชันของญี่ปุ่น ผลิตซีรีส์จำนวนมาก เช่น RahXephon, โลกใหม่หมายเลข 6, Wolf's Rain, Scrapped Princess, ยูเรก้า เซเว่น, สมองกลนักสู้, Darker than Black, โซลอีทเตอร์, ชมรมรัก คลับมหาสนุก, แขนกล คนแปรธาตุ ที่ดัดแปลงในปี พ.ศ. 2546 และ พ.ศ. 2552, สตาร์ไดรเวอร์ เทพบุตรพิชิตดวงดาว, สาวน้อยยอดนักสืบ, ม็อบไซโค 100 คนพลังจิต, Space Dandy, โนรางามิ เทวดาขาจร, คณะประพันธกรจรจัด และ มายฮีโร่ อคาเดเมีย สำนักงานใหญ่ตั้งอยู่ในอิงูซะ เขตซูงินามิ กรุงโตเกียว
ประวัติ
สตูดิโอโบนส์ก่อตั้งโดยสมาชิกทีมงานของสตูดิโอซันไรส์ ได้แก่ มาซาฮิโกะ มินามิ, ฮิโรชิ โอซากะ และโทชิฮิโระ คาวาโมโตะ ในเดือนตุลาคม พ.ศ. 2541 หนึ่งในโครงการแรกของสตูดิโอคือการร่วมสตูดิโอซันไรส์ในการผลิต Cowboy Bebop: Knockin' on Heaven's Door ซึ่งเป็นภาพยนตร์อิงจากซีรีส์อนิเมะ คาวบอย บีบ๊อป
หลังการเสียชีวิตของโอซากะ ได้มีสมาชิกใหม่เพิ่มขึ้น 2 คนในคณะกรรมการบริหารของสตูดิโอ ได้แก่ มาโกโตะ วาตานาเบะ และทากาฮิโระ โคโมริ โคโมริเป็นที่รู้จักในฐานะผผู้ออกแบบตัวละครและอนิเมเตอร์ที่อยู่กับสตูดิโอมาตั้งแต่ก่อตั้ง ผลงานที่ผ่านมาในฐานะผู้ออกแบบเช่น สมองกลนักสู้, Scrapped Princess และ Darker than Black
สตูดิโอ
เช่นเดียวกับในสตูดิโอซันไรส์ที่ซึ่งผู้ก่อตั้งบางคนเคยทำงานอยู่ สตูดิโอโบนส์แบ่งออกเป็นสตูดิโอขนาดเล็กซึ่งมุ่งเน้นไปที่โครงการอนิเมะของตนเอง
กลุ่มอีสานพัฒนา
กลุ่มอีสานพัฒนา เป็นกลุ่มนักการเมืองในภาคตะวันออกเฉียงเหนือ เดิมสังกัด พรรคความหวังใหม่ ต่อมาในปี พ.ศ. 2551 ได้มีนักการเมืองบางส่วนแยกออกไปตั้งกลุ่มใหม่ ในชื่อ "กลุ่มขุนค้อน" หลังจากที่นายสมศักดิ์ เกียรติสุรนนท์ ได้รับเสนอชื่อให้ดำรงตำแหน่งรัฐมนตรีว่าการกระทรวงวัฒนธรรม ในรัฐบาลของนายสมัคร สุนทรเวช ในโควตาของกลุ่มอีสานพัฒนา แต่สมาชิกในกลุ่มมีความเห็นไม่ตรงกัน
ยุครัฐบาลนายสมัคร สุนทรเวช
ในรัฐบาลของนายสมัคร สุนทรเวช ได้มีการแต่งตั้งรัฐมนตรีที่มาจากสมาชิกของกลุ่มอีสานพัฒนา คือ สมศักดิ์ เกียรติสุรนนท์ แต่สมาชิกบางส่วนของกลุ่มไม่เห็นด้วย จึงเป็นที่มาของการแยกออกมาตั้งกลุ่มขุนค้อน
ยุครัฐบาลนางสาวยิ่งลักษณ์ ชินวัตร
ในรัฐบาลของนางสาวยิ่งลักษณ์ ชินวัตร มีรัฐมนตรีที่มาจากกลุ่มอีสานพัฒนา คือ สุรวิทย์ คนสมบูรณ์ เป็นรัฐมนตรีประจำสำนักนายกรัฐมนตรี ต่อมาได้มีการปรับคณะรัฐมนตรีในเดือนมกราคม พ.ศ. 2555 ให้นายสุรวิทย์ ไปเป็นรัฐมนตรีช่วยว่าการกระทรวงสาธารณสุข และนายศักดา คงเพชร เป็นรัฐมนตรีช่วยว่าการกระทรวงศึกษาธิการ
เอ็มบีซีทีวี
เอ็มบีซีทีวี เป็นช่องฟรีทีวีของเกาหลีใต้และถือเป็นบริษัทเอกชนแห่งแรกในเกาหลีใต้ที่เปิดตัวเมื่อวันที่ 8 สิงหาคม ค.ศ. 1969 และดำเนินการโดยบริษัทกระจายเสียงและแพร่ภาพมุนฮวา
ประวัติ
เมื่อวันที่ 21 กุมภาพันธ์ ค.ศ. 1961 Seoul Private Broadcasting Corporation ได้ก่อตั้งขึ้น เมื่อวันที่ 22 มิถุนายน ค.ศ. 1966 บริษัทได้รับใบอนุญาตจากรัฐบาลและเริ่มออกอากาศทางโทรทัศน์ภาคพื้นดินเมื่อวันที่ 8 สิงหาคม ค.ศ. 1969 เมื่อวันที่ 5 ธันวาคม ค.ศ. 1970 MBC Newsdesk เปิดตัวในฐานะรายการข่าวรายการแรกของสถานี อีกหนึ่งปีต่อมา ในวันที่ 10 มกราคม ค.ศ. 1971 สถานีในภูมิภาคทั้งหมดได้รวมเข้าด้วยกันภายใต้แบรนด์เอ็มบีซี ในวันที่ 22 ธันวาคม ค.ศ. 1980 การส่งสัญญาณโทรทัศน์สีเริ่มขึ้นในกรุงโซลเพียงแห่งเดียว ตามด้วยการแพร่ภาพทั่วประเทศในวันที่ 1 มกราคม ค.ศ. 1981
เอ็มบีซีทีวีพร้อมกับคู่แข่งหลักอย่างเคบีเอสและเอสบีเอสเริ่มออกอากาศเต็มรูปแบบในวันที่ 1 ธันวาคม ค.ศ. 2005 และออกอากาศตลอด 24 ชั่วโมงในวันที่ 1 มกราคม ค.ศ. 2013 และหยุดออกอากาศในวันที่ 30 ธันวาคม ค.ศ. 2017 ณ วันที่ 4 สิงหาคม ค.ศ. 2014 รายการข่าวของช่องเริ่มออกอากาศจากอาคารสถานีโทรทัศน์แห่งใหม่ที่ตั้งอยู่ใน Sangam และตั้งแต่วันที่ 1 กันยายนของปีเดียวกันนั้น ช่องได้เริ่มผลิตรายการทั้งหมดในสตูดิโอใหม่
ไอโช
ไอโช (愛荘町 (Aishō-chō)) เป็นเมืองที่ตั้งอยู่ในอำเภอเอจิ ทางตะวันออกของจังหวัดชิงะ ประเทศญี่ปุ่น ณ วันที่ 1 กรกฎาคม 2021 เมืองนี้มีประชากรประมาณ 21,411 คน 8,310 ครัวเรือน มีความหนาแน่นของประชากร 940 คนต่อตารางกิโลเมตร และมีพื้นที่ทั้งหมด 37.97 sqkm
ภูมิศาสตร์
ไอโชตั้งอยู่ทางทิศตะวันออกในจังหวัดชิงะ บนที่ราบแอ่งโอมิ
ภูมิอากาศ
ไอโชมีภูมิอากาศแบบอบอุ่นชื้น (เขตภูมิอากาศเคิพเพิน Cfa) มีลักษณะเป็นฤดูร้อนที่อบอุ่น และฤดูหนาวที่เย็นสบาย มีหิมะตกน้อยไปจนถึงไม่มีหิมะตก อุณหภูมิเฉลี่ยทั้งปีในไอโชคือ 12.9 °C ปริมาณน้ำฝนรายปีเฉลี่ยอยู่ที่ 1,810 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดโดยเฉลี่ยจะอยู่ในเดือนสิงหาคมอยู่ที่ประมาณ 24.7 °C และต่ำสุดในเดือนมกราคมที่ประมาณ 1.3 °C
ประชากร
ตามข้อมูลสำมะโนประชากรของญี่ปุ่น ประชากรของไอโชยังคงค่อนข้างคงที่ตลอด 70 ปีที่ผ่านมา
ประวัติศาสตร์
พื้นที่ของไอโชเดิมเป็นส่วนหนึ่งของแคว้นโอมิ พื้นที่แห่งนี้ในสมัยเอโดะเป็นที่ตั้งของเอจิงาวะ-จูกุ ซึ่งเป็นที่พักระหว่างเดินทางแห่งที่ 65 บนเส้นทางนากาเซ็นโด ที่เชื่อมต่อระหว่างเกียวโตกับภาคตะวันออกของญี่ปุ่น
หมู่บ้านเอจิงาวะก่อตั้งขึ้นเมื่อวันที่ 1 เมษายน 1889 โดยเป็นการจัดตั้งระบบเทศบาลสมัยใหม่ ต่อมาได้รับการยกฐานะเป็นเมืองเมื่อวันที่ 1 ตุลาคม 1909 และควบรวมกับหมู่บ้านโทโยกูนิที่อยู่ใกล้เคียงในปี 1955 เมืองไอโชก่อตั้งขึ้นเมื่อวันที่ 13 กุมภาพันธ์ 2006 โดยการควบรวมเมืองเอจิงาวะและเมืองฮาตาโชเข้าด้วยกัน
ชื่อ "ไอโช" เป็นการรวมกันของคันจิตัวแรกในคำว่า "เอจิงาวะ" (愛知川 (Echigawa)) และคันจิตัวที่สองในคำว่า "ฮาตาโช" (秦荘 (Hatashō))
การเมืองการปกครอง
ไอโชมีปกครองรูปแบบนายกเทศมนตรี–สภา โดยมีนายกเทศมนตรีที่มาจากการเลือกตั้งโดยตรง และมีสภาเมืองซึ่งเป็นระบบสภาเดี่ยวและมีสมาชิก 14 คน เมืองไอโชเป็นเขตเลือกตั้งที่ให้สมาชิกสภาจังหวัดชิงะจำนวน 1 ที่นั่ง ในแง่ของการเมืองระดับชาติ เมืองนี้เป็นส่วนหนึ่งของเขตเลือกตั้งชิงะที่ 2 ของสภาผู้แทนราษฎรแห่งรัฐสภาญี่ปุ่น
เศรษฐกิจ
เศรษฐกิจในท้องถิ่นส่วนใหญ่เป็นเกษตรกรรมมาตั้งแต่สมัยโบราณ ในปัจจุบันมีอุตสาหกรรมการผลิตที่ประกอบด้วยโรงงานแปรรูปอาหารและโรงงานแปรรูปโลหะขนาดเล็กไปจนถึงขนาดกลางหลายแห่ง
การศึกษา
ไอโชมีโรงเรียนที่สังกัดเทศบาลเมือง ได้แก่ โรงเรียนประถม 4 แห่ง และโรงเรียนมัธยมต้น 2 แห่ง และมีโรงเรียนที่สังกัดคณะกรรมการการศึกษาจังหวัดชิงะ ได้แก่ โรงเรียนมัธยมปลาย 1 แห่ง อีกทั้งทางจังหวัดยังเปิดสอนโรงเรียนการศึกษาพิเศษสำหรับผู้พิการอีก 1 แห่งในเมืองไอโช
ว็อล์ฟราทซ์เฮาเซิน
ว็อล์ฟราทซ์เฮาเซิน (Wolfratshausen) เป็นเมืองชนบทในส่วนภูมิภาคโอเบอร์ไบเอิร์น รัฐบาวาเรีย ประเทศเยอรมนี ตั้งอยู่ทางทิศใต้ของนครมิวนิกราว 37 กิโลเมตร เมืองนี้มีชื่อปรากฎในเอกสารครั้งแรกในปี ค.ศ. 1003 และจากการที่เมืองแห่งนี้ตั้งอยู่บนแม่น้ำลอยซัคและแม่น้ำอีชาร์ เมืองนี้จึงกลายเป็นทางผ่านของการขนส่งสินค้าทางเรือและกลายเป็นเมืองค้าขายตั้งแต่ปลายคริสต์ศตวรรษที่ 13 แม้กระทั่งในปัจจุบัน นักท่องเที่ยวยังสามารถนั่งเรือจากเมืองนี้ไปยังนครมิวนิกได้ ในช่วงสงครามโลกครั้งที่สอง บริเวณไม่ไกลจากเมืองแห่งนี้เป็นที่ตั้งของค่ายกักกันดาเคา ซึ่งเป็นค่ายกักกันนาซีแห่งแรกในเยอรมนี
ณเดชน์ คูกิมิยะ
ณเดชน์ คูกิมิยะ (เกิด 17 ธันวาคม พ.ศ. 2534) เป็นนักแสดงและนายแบบชาวไทย มีชื่อเสียงจากผลงานการแสดงทางสถานีวิทยุโทรทัศน์ไทยทีวีสีช่อง 3 โดยเฉพาะละครที่แสดงร่วมกับอุรัสยา เสปอร์บันด์ เช่น ดวงใจอัคนี และ เกมร้ายเกมรัก รวมถึงเป็นผู้นำเสนอภาพยนตร์โฆษณาสินค้าต่าง ๆ มากมาย เข้าร่วมในกิจกรรมรณรงค์ด้านสังคม งานการกุศล เช่น เป็นพรีเซ็นเตอร์รณรงค์เชิญชวนชายไทยคัดเลือกทหารให้กับทางกองทัพบก การได้รับเลือกจากสภากาชาดไทยเป็นทูตรณรงค์เผยแพร่ความรู้ต้านภัยมะเร็งเต้านม ในปี 2554–2555 ได้รับเลือกจากมหาวิทยาลัยมหาจุฬาลงกรณราชวิทยาลัยให้เป็นทูตพระพุทธศาสนาวิสาขบูชานานาชาติ เป็นต้น มีผลงานการพากย์เสียงการ์ตูนและได้รับรางวัลผลงานดีเด่นในวงการบันเทิงหลายรางวัล
ประวัติ
ณเดชน์เติบโตและอาศัยอยู่ที่ขอนแก่นกับสุดารัตน์ คูกิมิยะ มารดาบุญธรรมชาวอีสานเชื้อสายจีนผู้มีศักดิ์เป็นป้าซึ่งประกอบธุรกิจส่วนตัว และบิดาบุญธรรมชาวญี่ปุ่นคือโยชิโอ คูกิมิยะ เป็นวิศวกรไฟฟ้าซึ่งทำงานในกรุงเทพมหานคร ส่วนบิดาบังเกิดเกล้าเป็นชาวออสเตรีย และมารดาบังเกิดเกล้าเป็นน้องสาวแท้ๆของสุดารัตน์ ณเดชน์เดิมชื่อชลทิศ ยอดประทุม โดยหลังจากโยชิโอและสุดารัตน์รับอุปการะเป็นบุตรบุญธรรม จึงเปลี่ยนชื่อเป็นณเดชน์ คูกิมิยะ ถึงแม้โยชิโอจะเป็นพ่อบุญธรรมของณเดชน์ แต่ณเดชน์ก็ไม่สามารถพูดภาษาญี่ปุ่นได้ เพราะโยชิโอไม่เคยสอน เมื่อสนทนากันโยชิโอจะใช้เพียงภาษาไทยกับภาษาอังกฤษเท่านั้น
ณเดชน์เล่าถึงความสัมพันธ์ในครอบครัวว่า โยชิโอและสุดารัตน์มีวิธีการเลี้ยงดูที่ต่างกัน โดยณเดชน์สนิทสนมคุ้นเคยกับสุดารัตน์มากที่สุด เพราะอยู่ใกล้ชิด โทรศัพท์ถึงกันทุกวัน ดูแลถามไถ่เรื่องอาหารสุขภาพ ไม่ดุ ส่วนโยชิโอจะคุยกันแบบผู้ชาย เรื่องวางแผนในอนาคต อาชีพการงาน และเรื่องผู้หญิง ทั้งนี้พ่อและแม่ที่แท้จริงของณเดชน์ได้แยกทางกันไปตั้งแต่ณเดชน์ยังเด็ก ๆ และณเดชน์ก็ไม่เคยเจอหน้าพ่อแท้ ๆ เลย ซึ่งณเดชน์สงสัยที่มาที่ไปของตัวเองมาตั้งแต่เรียนอยู่ชั้นอนุบาล จนกระทั่ง ม.2 หลังโดนเพื่อนทักว่าทำไมหน้าตาไม่คล้ายคนญี่ปุ่น ณเดชน์จึงมาถามความจริงกับสุดารัตน์จนทราบเรื่อง โดยณเดชน์ก็ยอมรับเรื่องดังกล่าว อีกทั้งยังรักและเคารพพ่อและแม่บุญธรรมเหมือนเดิม พร้อมกับยกย่องพ่อบุญธรรมชาวญี่ปุ่นเป็นฮีโร่ในดวงใจ และถือว่าตัวเองก็เป็นลูกครึ่งญี่ปุ่น
การศึกษา
ณเดชน์เรียนอนุบาลที่โรงเรียนอนุบาลพิมานเด็ก ต่อชั้นประถมศึกษาที่โรงเรียนมหาไถ่ศึกษาชาย (ปัจจุบันเป็น โรงเรียนมหาไถ่ศึกษาภาคตะวันออกเฉียงเหนือ) กระทั่ง ป.5 ได้ย้ายไปเรียนที่โรงเรียนขอนแก่นวิเทศศึกษา จังหวัดขอนแก่น จนจบชั้นมัธยมศึกษาตอนปลาย (สายวิทย์-คณิต) ระหว่างศึกษาได้เป็นตัวแทนโรงเรียนไปแข่งขันหลายครั้ง เมื่อเข้าสู่ระดับอุดมศึกษาณเดชน์ได้คัดเลือกเข้าศึกษาต่อใน คณะศิลปศาสตร์ มหาวิทยาลัยมหิดล หลักสูตรนานาชาติ แต่ไม่ผ่านการสอบคัดเลือก ณเดชน์จึงได้เลือกเรียนสาขาใหม่ในมหาวิทยาลัยเอกชน เนื่องจากขณะที่ศึกษาอยู่ชั้น ม.4 เขาเริ่มสนใจการผลิตภาพยนตร์สั้น รายการโทรทัศน์ จึงต้องการเรียนรู้การทำงานเบื้องหลัง เช่น กำกับการแสดง และสนใจศึกษาทฤษฎีต่าง ๆ เกี่ยวกับการถ่ายภาพนิ่ง ไม่ชอบการเรียนคณิตศาสตร์ ประกอบกับระยะนั้นเขาได้เข้าสู่วงการบันเทิงเป็นที่เรียบร้อย และเริ่มแสดงละครโทรทัศน์ จึงเลือกเข้าศึกษาต่อในสาขาวิชาการภาพยนตร์และวีดิทัศน์ วิทยาลัยนิเทศศาสตร์ มหาวิทยาลัยรังสิต จวบจนณเดชน์สำเร็จการศึกษาและได้รับเกียรตินิยมอันดับ 2 ด้วยเกรดเฉลี่ย 3.31 ปัจจุบัน ณเดชน์จบการศึกษาระดับปริญญาโท วิทยาลัยนิเทศศาสตร์ มหาวิทยาลัยรังสิต ดังเดิม
ธุรกิจ
ในวันที่ 1 พฤศจิกายน 2565 ณเดชน์กับปริญ สุภารัตน์ และเพื่อนนอกวงการอีก 2 คนร่วมกันเปิดธุรกิจชื่อ TheReCrafting ซึ่งเป็นแบรนด์เครื่องหนังและสปา ปีถัดมา เขาร่วมมือกับเพื่อนนอกวงการเปิดศูนย์พัฒนาศักยภาพนักกีฬาชื่อ Sport Tech Pro ในย่านเอกมัย
ชีวิตส่วนตัว
ณเดชน์เป็นคนชื่นชอบการฟังเพลงและเล่นดนตรีหลายอย่าง เช่นกีตาร์, อูกูเลเล โดยเมื่อว่างจากการถ่ายทำละครเขามักจะนำอูกูเลเล คอร์เน็ต และแบนโจมาเล่นบ่อย ๆ สมัยที่เรียนมัธยมต้นณเดชน์กับเพื่อนได้รวมกลุ่มก่อตั้งวงดนตรีเพื่อแสดงในกิจกรรมต่าง ๆ ของโรงเรียน ชื่อวง ดีเอกซ์ โดยณเดชน์เป็นมือเบส และได้ร้องนำบ้างในบางโอกาส รวมถึงชื่นชอบการถ่ายภาพเป็นงานอดิเรก ส่วนกีฬาที่นิยมเล่นในเวลาว่างคือ ฟุตบอล, ว่ายน้ำ, กอล์ฟ ซึ่งโยชิโอสอนให้เมื่ออายุ 10 ปี และเทควันโด ซึ่งเคยเข้าแข่งขันได้รับรางวัลรองชนะเลิศในรุ่นเยาวชนชายอายุไม่เกิน 6-8 ปี จากรายการชิงแชมป์ประเทศไทยเมื่อปี 2545 นอกจากนี้ณเดชน์ยังมีความศรัทธาและเข้าร่วมกิจกรรมทางพระพุทธศาสนาอย่างสม่ำเสมอ ได้ผ่านการบวชเณรมาเมื่อวัยเยาว์ จนกระทั่งได้รับรางวัลบุคคลผู้มีคุณธรรมส่งเสริมพระพุทธศาสนาเนื่องในวันวิสาขบูชา ประจำปี 2554 โดยสภาศิลปินส่งเสริมพระพุทธศาสนาแห่งประเทศไทย
ณเดชน์ไม่เล่นเครือข่ายสังคมออนไลน์ ดังดาราที่มีชื่อเสียงคนอื่น จนถูกมองว่าเชย เมื่อวันที่ 25 กันยายน 2562 เขาจึงตัดสินใจเปิดบัญชีอินสตราแกรมเป็นของตัวเอง
ในปี 2553 ณเดชน์พบกับอุรัสยา เสปอร์บันด์ ขณะถ่ายทำละครเรื่อง ดวงใจอัคนี ความสัมพันธ์ของทั้งคู่ได้รับความสนใจจากสื่อมวลชนจนถูกคาดการณ์ความสัมพันธ์ต่าง ๆ นานา แต่ทั้งคู่ปฏิเสธมาโดยตลอด ในปี 2565 ขณะให้สัมภาษณ์กับรายการ ออนแดตเดย์ ของเดอะสแตนดาร์ดป็อป ทั้งคู่ยอมรับว่าความสัมพันธ์ถูกพัฒนามาเรื่อย ๆ และได้ตกลงคบหากันในภายหลัง ต่อมาในเดือนมิถุนายน 2566 ทั้งคู่หมั้นหมายกันที่เมืองโปซีตาโน ประเทศอิตาลี
วงการบันเทิง
ในปี 2551 ผู้จัดการนักแสดง ศุภชัย ศรีวิจิตร ได้ไปเยี่ยมบ้านของศุกลวัฒน์ คณารศ ที่ขอนแก่น และพบณเดชน์ซึ่งอาศัยในหมู่บ้านเดียวกันโดยบังเอิญ จึงร้องขอต่อสุดารัตน์ให้บุตรบุญธรรมเข้าร่วมเป็นนักแสดงในสังกัด ซึ่งเธอก็ยินยอม โดยก่อนหน้านั้นศุภชัยได้รู้จักกับอาจารย์ของณเดชน์ รวมทั้งเคยเห็นภาพณเดชน์จากอินเทอร์เน็ตมาบ้าง แต่เนื่องจากณเดชน์ยังมีอายุเพียง 15 ปี และกำลังศึกษาอยู่ชั้น ม.4 เขาใช้เวลาฝึกบุคลิกภาพ ความสามารถต่าง ๆ ด้านการแสดงเป็นเวลา 2 ปีก่อนที่จะพาเข้าสู่การทำงานในวงการ ปัจจุบันณเดชน์มีบ้านของตัวเองที่กรุงเทพมหานครแล้ว
ในตอนแรกณเดชน์ไม่มีความคิดอยากที่จะเป็นนักแสดง เพราะเคยมีอคติส่วนตัวต่อวงการบันเทิงไม่ชอบดูละคร แต่ด้วยคำแนะนำของสุดารัตน์และศุภชัยจึงได้เข้าสู่วงการ ดารานักแสดงทางฝั่งฮอลลีวูดที่ณเดชน์ชื่นชอบคือ นิโคล คิดแมน เพราะดวงตามีเสน่ห์ มองแล้วรู้สึกประทับใจ โดยให้เหตุผลว่า "ผมชอบเวลามองผู้หญิง แล้วเขามองกลับมาครับ เพราะตาของผู้หญิงแต่ละคนสามารถบอกได้ว่า เขาคิดยังไงกับเรา" แม้ณเดชน์มีภาพลักษณ์ที่สนุกสนานร่าเริง แต่เคยให้สัมภาษณ์ว่า บางครั้งมีโลกส่วนตัวสูง ไม่ต้องการพบปะผู้คน และต้องปรับตัวในการเข้าสู่วงการบันเทิงมาก
เมื่อเข้าเป็นนักแสดงในสังกัดของศุภชัยแล้ว ณเดชน์จึงเริ่มงานด้านการเดินแบบเป็นครั้งแรกในงานการกุศลของศูนย์ศิลปาชีพบางไทร ที่ศูนย์การค้าเซ็นทรัลเวิลด์ แล้วจากนั้นก็เริ่มมีผลงานถ่ายแบบให้กับนิตยสารหลายฉบับ โดยครั้งแรกที่ทำงานในวงการบันเทิง ณเดชน์ อายุ 17 ปี กำลังเรียนอยู่ชั้น ม.5 และผลงานแรกที่ปรากฏแพร่ภาพทางวิทยุโทรทัศน์คือภาพยนตร์โฆษณาหมากฝรั่ง ไทรเด้นท์ รีแคลเดนท์ คู่กับพัชราภา ไชยเชื้อ
บิกออดิโอไดนาไมต์
บิ๊กออดิโอไดนาไมต์ (ภายหลังเป็น Big Audio Dynamite II และ Big Audio, และ มักย่อว่า BAD) เป็นวงร็อกจากอังกฤษ ตั้งวงในปี 1984 โดย มิก โจนส์ แห่งวงเดอะแคลช ที่ได้ระบุไว้สำหรับส่วนผสมที่มีประสิทธิภาพของดนตรีรูปแบบที่แตกต่างกัน ผสมผสานองค์ประกอบของพังก์ร็อก, เพลงแดนซ์, ฮิปฮอป, เร้กเก้, และ ฟังก์.
ณเดชน์ คูกิมิยะ
แสดงละคร
ในปี 2552 ทางสถานีวิทยุโทรทัศน์ไทยทีวีสีช่อง 3 ได้มีการคัดเลือกนักแสดงขึ้น โดยณเดชน์ผ่านการคัดเลือกให้เข้ามาเป็นนักแสดงหน้าใหม่ เพื่อร่วมแสดงในละครโทรทัศน์ เงารักลวงใจ เป็นเรื่องแรก และในปี 2553 ได้มีผลงานละครที่สร้างชื่อเสียงคือ ดวงใจอัคนี, เกมร้ายเกมรัก ความนิยมจากการแสดงละครโทรทัศน์ส่งผลให้ณเดชน์ได้รับเลือกให้เป็นผู้นำเสนอในภาพยนตร์โฆษณาสินค้าเพิ่มขึ้นมากมายจากผลงานโฆษณาที่มีอยู่เป็นจำนวนมากของณเดชน์ทำให้ โพสต์ทูเดย์ กล่าวว่า ณเดชน์คือ "แชมป์พรีเซ็นเตอร์" รวมทั้งชื่อเสียงในการแสดงละครคู่กับญาญ่า - อุรัสยา เสปอร์บันด์ ทำให้ได้นำเสนอภาพยนตร์โฆษณาต่าง ๆ ร่วมกันหลายเรื่อง จนกระทั่งถูกเรียกให้เป็นพระนางคู่ขวัญ ทั้งสองคนถูกนำชื่อไปเป็นเรื่องราวสมมุติในงานจิตรกรรมฝาผนังร่วมสมัย เช่น ภาพพิธีมงคลสมรสที่วัดลำปางกลางตะวันออก แสดงวิถีการดำเนินชีวิตและขนบธรรมเนียมประเพณีวัฒนธรรมของคนภาคเหนือ เพื่อบันทึกไว้ให้คนรุ่นหลังศึกษาสืบทอดกันต่อไป ตามมาด้วยผลงานด้านอื่น ๆ เช่นการพากย์การ์ตูนแอนิเมชันสำหรับเยาวชนเรื่อง "ซุปเปอร์ฮีโร่ หล่อช่วยได้" หนึ่งในตัวละครหลักร่วมกับปกรณ์ ฉัตรบริรักษ์ และปริญ สุภารัตน์ ออกอากาศทางช่อง 3 ไปจนถึงการร่วมกิจกรรมทางสังคม ต่าง ๆ เช่น คณะทูตของโครงการรณรงค์ต้านภัยมะเร็งเต้านม 2554 โดยสภากาชาดไทย เป็นพรีเซ็นเตอร์รณรงค์เชิญชวนชายไทยคัดเลือกทหารของกองทัพบกไทย ประจำปี 2555 ในปี 2554–2555 ได้รับเลือกจากมหาวิทยาลัยมหาจุฬาลงกรณราชวิทยาลัย ให้เป็นทูตพระพุทธศาสนาวิสาขบูชานานาชาติ เป็นต้น ซึ่งผลงานหลากหลายประเภทที่ทำไว้ในข้างต้นเป็นจำนวนมาก บางกอกโพสต์จึงเรียกณเดชน์ว่า "Mr Everywhere" โดยเหตุผลของหนังสือพิมพ์มาจากการที่ประชาชนสามารถพบเห็นณเดชน์ตามแหล่งสื่อต่าง ๆ ต่อเนื่องอยู่ตลอดเวลา
ในวันที่ 12 มกราคม 2555 รายการ เช้าดูวู้ดดี้ ออกอากาศทางช่องโมเดิร์นไนน์ทีวี ได้มีการถ่ายทอดเทปบันทึกเรื่องราวของ ด.ญ.พรสุภาดา คำกำพุทธ มีชื่อเล่นว่า มอมแมม ที่อาการดีขึ้นอย่างเป็นปรากฏการณ์คล้ายปาฏิหาริย์ หลังจากการดูละคร เกมร้ายเกมรัก และชื่นชอบตัวละคร สายชล พระเอกของเรื่องรับบทโดยณเดชน์ เป็นแรงบันดาลใจทำให้ปฏิกิริยาของร่างกายฟื้นจากอาการป่วยเร็วขึ้นทุกครั้งก่อนได้รับการผ่าตัด โดยบิดาของเด็กหญิงได้กล่าวไว้ในข้างต้นว่า "ในช่วงเขาป่วยเข้าโรงพยาบาลก็จะไปดูแลเขาตลอด ต้องเขาผ่าตัดมา 3 ครั้งแล้ว ครั้งล่าสุดเมื่อวันที่ 14 ธันวาคม ก็ยังไม่ได้ออกจากโรงพยาบาลเลย เกือบเสียชีวิตไปแล้วเมื่อ 2 ครั้งที่แล้ว แต่ก็รอดมาได้อย่างหวุดหวิด ซึ่งทุกครั้งก็จะทำใจไว้ล่วงหน้า เพราะอาการหนักมากจริง ๆ แต่ครั้งล่าสุดเขาบอกว่าเขาจะกลับมาหาสายชล ซึ่งผมก็ไม่รู้ว่าคืออะไร มารู้ที่หลังว่าเขาชอบดูละครเรื่องนี้ และชอบสายชลมาก คุณหมอบอกว่าอาการดีขึ้นทุกครั้งที่ได้ดูสายชล" โดยมอมแมมเป็นเด็กหญิงวัย 7 ขวบ มีหัวใจเพียงแค่ 2 ห้อง และไม่มีเส้นเลือดไปเลี้ยงที่ปอด ทำให้ไม่สามารถใช้ชีวิตเหมือนเด็กทั่วไปได้ หลังจากที่ณเดชน์ทราบเรื่องจึงเดินทางมาพบเด็กหญิงเพื่อมาให้กำลังใจพบปะพูดคุยกับเด็กหญิง เมื่อวันที่ 19 มกราคม ที่สถาบันสุขภาพเด็กแห่งชาติมหาราชินี บริจาคเงินให้ครอบครัวของเด็กหญิงอีก 50,000 บาท วันรุ่งขึ้นเป็นพาดหัวข่าวใหญ่บนหน้าหนึ่งหนังสือพิมพ์หลายฉบับ และรายการโทรทัศน์บันเทิงหลายช่อง จนวันที่ 22 มกราคม เด็กหญิงสามารถออกจากโรงพยาบาล และกลับมาเรียนหนังสือได้อย่างเป็นปกติ
ในปี 2555 มีผลงานแสดงละครเรื่อง ธรณีนี่นี้ใครครอง แสดงร่วมกับอุรัสยา เสปอร์บันด์อีกหน การแสดงของทั้งคู่ กรุงเทพธุรกิจ วิจารณ์ไว้ว่า "ได้เผยถึงความหลากอารมณ์ มีหลายอย่างปน ๆ กันอยู่ แล้วปล่อยออกมาแบบกระตุ้นการรับรู้" (sensory stimulus) นอกจากงานแสดงแล้ว ณเดชน์ยังได้มีส่วนร่วมกำกับภาพยนตร์กับเทศกาลภาพยนตร์นานาชาติเชียงคาน ซึ่งเป็นผลงานการกำกับครั้งแรก และปีเดียวกันนี้ ณเดชน์ได้มีงานแสดงภาพยนตร์เรื่องแรกในชีวิตคือ คู่กรรม รับบทเป็น โกโบริ ทหารญี่ปุ่น ซึ่งณเดชน์ได้เข้าเรียนภาษาญี่ปุ่นเพิ่มเพื่อการพูดภาษาไทยให้มีสำเนียงเหมือนชาวญี่ปุ่น แสดงร่วมกับอรเณศ ดีคาบาเลส นักแสดงหน้าใหม่ กำกับภาพยนตร์โดยกิตติกร เลียวศิริกุล ผลิตโดยเอ็ม เทอร์ตี้ไนน์ ทางด้านผู้จัดจันทิมา เลียวศิริกุล กล่าวถึงเหตุผลที่เลือกณเดชน์ เพราะโกโบริคือณเดชน์ ว่า "เพราะเขาคือคนที่เหมาะที่สุด เราไม่เคยคิดจะเปลี่ยนตัวเป็นคนอื่น และถ้าไม่ได้น้องเขาจริง ๆ โปรเจกต์นี้ก็คงต้องเก็บไว้ก่อน"
ในปี 2556 ณเดชน์ได้รับเลือกให้แสดงในละครเรื่อง รอยฝันตะวันเดือด จากละครซีรีส์ชุด The Rising Sun รับบทเป็นคนญี่ปุ่นชื่อ ริว แสดงคู่กับอุรัสยา เสปอร์บันด์ ออกอากาศในปี 2557 และยังได้ร้องเพลงประกอบละครร่วมกัน ในเพลง "แล้วเราจะได้รักกันไหม" ซึ่งติดอันดับที่ 1 บนซี้ดเอฟเอ็ม ชาร์ตท็อป 20 ประจำวันที่ 14 กันยายน 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี และละครซีรีส์ชุดนี้ยังได้รับรางวัลสเปเชียล อวอร์ด จากองค์การส่งเสริมการท่องเที่ยวแห่งประเทศญี่ปุ่น เนื่องจากซีรีส์ชุดนี้ได้ถ่ายทอดสถานที่ท่องเที่ยวและวัฒนธรรมญี่ปุ่นอย่างสวยงาม จนมีนักท่องเที่ยวเดินทางตามรอยสถานที่ต่าง ๆ
ในปี 2557 แสดงละครเรื่อง ลมซ่อนรัก กับ ณฐพร เตมีรักษ์ ออกอากาศในปี 2558 และยังได้รับบทฝาแฝดเป็นเรื่องแรก ปลายปีเดียวกันณเดชน์มีละครเรื่อง ตามรักคืนใจ แสดงนำร่วมกับนิษฐา จิรยั่งยืน จากนั้นในปี พ.ศ. 2560 เข้าร่วมทีมนักแสดงหลักของ เล่ห์ลับสลับร่าง แสดงเป็น รามิล ทุ่งพระเพลิง กับอุรัสยา เสปอร์บันด์ ปีถัดมา เขาเข้าร่วมทีมนักแสดงหลักของซีรีส์  ลิขิตรัก The Crown Princess รับบทเป็นนาวาตรีดวิน สมุทรยากร ดวิน สมาชิของกองทัพเรือไทย ซึ่งถูกส่งไปปกป้องเจ้าหญิง
ในปี 2561 ณเดชน์ได้แสดงภาพยนตร์ นาคี ๒ ซึ่งเป็นภาพยนตร์เรื่องแรกของช่อง 3 ภาพยนตร์ประสบความสำเร็จทางรายได้ ทำรายได้ไป 441.2 ล้านบาทเป็นภาพยนตร์ที่ทำรายได้สูงสุดในรอบปี ในปี 2562  จะเข้าร่วมทีมนักแสดงหลักของฉบับภาษาไทยของซีรีส์ ลิขิตรักข้ามดวงดาว รับบทเป็นอชิระ
เควิน เฮกเตอร์
อาชีพ
หลังจากประสบความสำเร็จกับสโมสรเล็ก ๆ ในลีกระดับล่างอย่าง แบรดฟอร์ด พาร์ก อเวนิว ทิม วอร์ด ผู้จัดการทีม ดาร์บีเคาน์ตี ในขณะนั้นได้เซ็นสัญญากับเขาใน ค.ศ. 1966 ซึ่งเขาเป็นผู้เล่นที่เป็นกุญแจในความสำเร็จภายใต้การคุมทีมของ ไบรอัน คลัฟ และ เดฟ แม็คเคย์ ในไม่กี่ฤดูกาลถัดมาโดยเขาจับคู่กับ จอห์น โอแฮร์ ซึ่งเฮกเตอร์ลงเล่นให้กับ เดอะแรมส์ (ฉายาของทีมดาร์บีเคาน์ตี) ทั้งสิ้น 12 ปีโดยพวกเขาสามารถคว้าแชมป์ ฟุตบอลลีกดิวิชัน 1 (เดิม) ได้ถึง 2 สมัย (สมัยแรกใน ค.ศ. 1972 ภายใต้คลัฟและสมัยที่ 2 ใน ค.ศ. 1975 ภายใต้แม็คเคย์) โดยดาร์บีสามารถคว้าแชมป์ ฟุตบอลลีกดิวิชัน 2 (เดิม) ใน ค.ศ. 1969 ทำให้เลื่อนชั้นขึ้นสู่ดิวิชัน 1 และสามารถเข้าสู่รอบรองชนะเลิศของ ยูโรเปียน คัพ เอฟเอคัพ และ ลีกคัพ
เขาย้ายออกจากทีมดาร์บีไปใน ค.ศ. 1978 และกลับมาร่วมทีมแกะเขาเหล็กใน ค.ศ. 1980 โดยเขาลงเล่นเป็นสถิติทั้งสิ้น 589 นัดให้กับทีมแกะเขาเหล็กทั้งสองช่วงแบ่งเป็น 486 นัดในลีกก่อนจะประกาศแขวนสตั๊ดใน ค.ศ. 1994
พระเจ้าคนุตที่ 6 แห่งเดนมาร์ก
พระเจ้าคนุตที่ 6 แห่งเดนมาร์ก (Knud Valdemarsøn ค.ศ. 1163 - 12 พฤศจิกายน ค.ศ. 1202) ทรงเป็นพระมหากษัตริย์แห่งเดนมาร์ก ตั้งแต่ค.ศ. 1182 ถึง ค.ศ. 1202 แหล่งข้อมูลร่วมสมัยระบุว่ากษัตริย์คนุดที่ 6 ทรงเป็นผู้ที่เคร่งในศาสนาอย่างมาก
รัชกาล
หลังจากพระราชบิดาสวรรคตในปีค.ศ. 1182 กษัตริย์คนุดที่ 6 จึงทรงเป็นพระประมุขหนึ่งเดียวในเดนมาร์กในปีค.ศ. 1182 ณ สภาอูร์เนนโฮฟ และต่อมาทรงได้รับการสถาปนาในสภาที่อื่นๆทั่วเดนมาร์ก พระองค์ต้องเผชิญกับกบฏชาวนาแทบจะในทันทีที่สคาเนีย ชาวนาปฏิเสธที่จะจ่ายส่วยให้บิชอปอับซาลอน ประชาชนมารวมตัวที่สภาสคาเนียและเลือกฮารัลด์ สเครน หนึ่งในพระสหายของกษัตริย์คานุดให้เป็นตัวแทนของพวกเขาไปเจรจาวิงวอนต่อกษัตริย์ กษัตริย์ทรงปฏิเสธที่จะรับฟังสเครน และทรงระดมพลเพื่อสั่งสอนพวกชาวนา แต่ก่อนที่กษัตริย์จะทรงรวบรวมกองทัพของพระองค์ เหล่าขุนนางของฮัลลันด์และสคาเนีย ได้ระดมกองทัพของตนเองเพื่อปราบปรามพวกชาวนากลายเป็นสมรภูมิที่นองเลือดที่ดอสเยโบรในแคว้นสคาเนีย กษัตริย์คนุดที่ 6 ทรงมาพร้อมกับกองทัพของพระองค์และสอนบทเรียนแก่ชาวนาด้วยไฟและคมดาบ กษัตริย์คนุดไม่ทรงอ่อนข้อให้ชาวบ้านอย่างมาก ทั้งๆที่บิชอปอับซาลอนทรงทูลขอให้พระองค์หยุด
จักรพรรดิฟรีดริชที่ 1 แห่งจักรวรรดิโรมันอันศักดิ์สิทธิ์ ทรงเคยบังคับให้พระราชบิดาของกษัตริย์คนุดยอมรับให้พระองค์มีอำนาจเหนือกว่า และในปีค.ศ. 1184 จักรพรรดิฟรีดริชทรงส่งพระราชสาส์นมายังกษัตริย์คนุดเพื่อให้ยอมรับพระองค์เป็นเจ้าเหนือหัวอีกครั้ง กษัตริย์คนุดไม่ทรงสามารถตอบได้ จักรพรรดิจึงส่งผู้ส่งสาส์นคนที่สองมาเพื่อข่มขู่ว่าจักรพรรดิทรงพิโรธยิ่งที่กษัตริย์เดนมาร์กไม่ยอมรับจักรพรรดิเป็นเจ้าเหนือหัว บิชอปอับซาลอนได้ตอบคณะทูจในพระนามของพระมหากษัตริย์ว่า "คนุตเป็นพระมหากษัตริย์โดยอิสระ พระองค์มีสิทธิในเดนมาร์กมากพอเหมือนกับที่จักรพรรดิมีสิทธิในจักรวรรดิโรมันอันศักดิ์สิทธิ์ และดังนั้นองค์จักรพรรดิไม่ควรจะคาดหวังขอความจงรักภักดีจากที่แห่งนี้"
จักรพรรดิทรงพิโรธยิ่งเมื่อได้รับคำตอบจากกษัตริย์คนุด แต่ทรงวุ่นวายจากปัญหาทางใต้ พระองค์จึงมีพระราชโองการให้บอกุสลอว์ที่ 1 ดยุกแห่งพอเมอเรเนีย ขุนนางในดินแดนของพระองค์ระดมพลเพื่อโจมตีเดนมาร์ก ดยุกบอกุสลอว์เห็นว่าเป็นโอกาสที่ดี จึงระดมพลกองทัพเรืออย่างรวดเร็วถึง 500 ลำ ข่าวการวางแผนโจมตีครั้งแรกมาถึงยาโรมาร์ที่ 1 เจ้าชายแห่งรือเงิน เขาจึงรีบแล่นเรือไปยังซีแลนด์เพื่อแจ้งเตือนข่าว กษัตริย์ทรงประทับอยู่ที่จัตแลนด์ในขณะนั้น ดังนั้นการปกครองราชอาณาจักรจึงอยู่ในมือของบิชอปอับซาลอน และได้สั่งระดมเรือจากซีแลนด์ ฟูเนินและสคาเนียให้ประชุมพลร่วมกันในอีก 6 วัน อับซาลอนนำกองทัพเรือไปตั้งรับทัพเรือของบอกุสลอว์ที่รือเงิน เมื่อกองทัพศัตรูไม่มาเสียที อับซาลอนจึงให้หน่วยสอดแนมไปสืบเรื่องราวของกองทัพพอเมอเรเนีย เขาจึงสั่งให้ทหารกลับขึ้นฝั่งเพื่อเฉลิมฉลองในเทศกาลอีสเตอร์ครั้งที่สอง ในช่วงงานเทศกาล หนึ่งในหน่วยสอดแนมของเขาวิ่งเข้ามาในโบสถ์และตะโกนว่ามองเห็นกองทัพศัตรูผ่านในกลุ่มหมอก อับซาลอนได้ตะโกนจากแท่นบูชาว่า "ตอนนี้ล่ะ ข้าจะให้ดาบของข้าร้องเพลงมิสซาเพื่อสรรเสริญพระเจ้า!"
กองทัพเรือเดนมาร์กรีบถอนสมอเรือและแล่นผ่านกลุ่มหมอกมุ่งตรงไปยังกองทัพเรือของพอเมอเรเนีย ดยุกบอกุสลอว์มองไม่เห็นกองเรือเดนมาร์กจนกระทั่งกองเรือเข้ามาใกล้แล้วและพวกเดนส์ร้องตะโกนข่มขวัญ พวกพอเมเรเนียหวาดกลัวยิ่งนัก พวกเขาพยายามแล่นเรือออกไป แต่เนื่องจากพวกเดนส์อยู่ใกล้เกินไปจนไม่อาจเลี้ยวเรือหักหลบได้ ทหารพอเมเรเนียนตื่นตะหนกและเริ่มกระโดนหนีจากเรือหนึ่งไปอีกเรือหนึ่ง พวกเดนส์เหวี่ยงตัวลงเรือศัตรูเพื่อทำการปล้นสดมภ์ แต่บิชอปแบซาลอนตะโกนสั่งให้วางสิ่งของต่างๆและบุกไปยังเรือต่อไป แต่มีเพียงไม่กี่คนที่ทำตาม และด้วยเรือเพียงเจ็ดลำ อับซาลอนสามารถปิดล้อมกองเรือของพอเมอเรเนีย ยึดเรือศัตรูได้ 35 ลำ อับซาลอนส่งตัวดยุกบอกุสลอว์ไปเข้าเฝ้ากษัตริย์คนุดที่จัตแลนด์ บอกุสลอว์พ่ายแพ้ จักรพรรดิจึงล้มเลิกความคิดที่จะปกครองเดนมาร์ก กษัตริย์คนุดทรงบุกโจมตีพอเมอเรเนียสองครั้ง และในปีค.ศ. 1185 ทรงบีบบังคับให้ดยุกบอกุสลอว์ยอมรับพระองค์ในฐานะเจ้าเหนือหัว จนกระทั่งถึงปีค.ศ. 1972 พระมหากษัตริย์เดนมาร์กทุกพระองค์ทรงใช้พระอิสริยยศ "พระมหากษัตริย์แห่งชาวเวนด์" (De Venders Koning)  โดยมีอาณาจักรดัชชี มณฑลและภูมิภาคเข้ามาในเขตราชอาณาจักรเดนมาร์กเป็นเวลาหลายศตวรรษ กษัตริย์คนุดทรงดำเนินสงครามครูเสดต่อต้านลัทธิเพแกนชาวเอสโตเนีย ในปีค.ศ. 1197